Source: http://www.universulromanesc.com/ginta/threads/245-Restabilirea-drepturilor-de-proprietate-ale-cet%C3%84%C2%83%C3%85%C2%A3enilor-asupra-capitalului-na%C3%85%C2%A3ional
Timestamp: 2018-01-17 22:18:53+00:00
Document Index: 28643824

Matched Legal Cases: ['Articolul 1', 'Articolul 2', 'Articolul 5', 'Articolul 6', 'Articolul 7', 'Articolul 8', 'Articolul 9', 'Articolul 12', 'Articolul 14', 'Articolul 17', 'Articolul 14', 'Articolul 25', 'Articolul 28', 'Articolul 27', 'Articolul 27', 'Articolul 34', 'Articolul 31']

Restabilirea drepturilor de proprietate ale cetăţenilor asupra capitalului naţional
Thread: Restabilirea drepturilor de proprietate ale cetăţenilor asupra capitalului naţional
13-05-10, 09:18 AM #1
Freelancer_71
■	Întregul capital trecut în patrimoniul regiilor autonome şi societăţilor comerciale create în baza Legii nr. 15/1990 şi nerestituit cetăţenilor va intra în proprietatea acestora, printr-o emisiuiie de obligaţiuni;
■	Fiecărui cetăţean major al ţării i se va recunoaşte dreptul de proprietate asupra unui capital echivalent cu 8000 dolari SUA;
■	Statul îşi va răscumpăra obligaţiunile; adică cetăţenii îşi vor primi echivalentul în lei al celor 8000 dolari SUA, treptat, pe parcursul a maximum 20 de ani. Intre timp, cetăţenii vor încasa o dobândă de 3% pe an, indexabilă cu indicele inflaţiei, ca şi preţul de răscumpărare;
■	Statul, prin Fondul Proprietăţii de Stat, sau altă instituţie însărcinată cu administrarea capitalului de stat, are obligaţia să gestioneze acest capital în aşa fel încât să creeze resursele financiare necesare răscumpărării obligaţiunilor şi plătii dobânzilor către cetăţeni;
■	Statul nu poate vinde acţiunile pe care le deţine la societăţile comerciale la un preţ mai mic decât valoarea nominală a acestora, actualizată la momentul vânzării;
■	Administrarea capitalului de stat este supusă controlului Curţii de Conturi a României;
■	Sumele obţinute din vânzarea acţiunilor deţinute de stat la societăţile comerciale vor fi utilizate numai pentru răscumpărarea obligaţiunilor de Ia cetăţeni;
■	Guvernul României are obligaţia de a reanaliza toate tranzacţiile prin care Fondul Proprietăţii de Stat a transferat capitalul de stat în proprietatea privată a persoanelor fizice şi juridice şi va recupera,prin acţiuni în justiţie, întregul capital transferat, fără echivalent, prin încălcarea prevederilor legale în vigoare;
■ Toate profiturile realizate de persoanele fizice şi juridice din tranzacţiile speculative cu terenuri şi active corporale care au făcut parte din patrimoniul legiilor autonome şi societăţilor comerciale create în baza Legii 15/1990, din intermedieri şi tranzacţii valutare şi cu valori mobiliare, din jocuri de noroc, vor fi impozitate cu 80%, sumele încasate astfel urmând să fie utilizate pentru răscumpărarea obligaţiunilor de la cetăţeni.
Prin Legea 15/1990, cetăţenii României, în mod neconstituţional şi nelegitim, au fost expropriaţi de capitalul pe care ei l-au creat de-a lungul istoriei. Din proprietatea "întregului popor", cea mai mare parte a capitalului naţional creat până în anul 1989, circa 95%, a trecut în proprietatea "privată" a statului român postcomunist, urmând ca apoi, prin aşa-zisa privatizare prin vânzare, să treacă în mod cvasigratuit în proprietatea profitorilor "reformei". Prin această lege, au fost expropriaţi şi proprietarii capitalului existent în România în anul 1945, şi proprietarii capitalului creat în perioada 1945-1989.
Proiectul Legii Proprietăţii şi Prosperităţii Românilor (LEGEA) are ca obiectiv principal restabilirea drepturilor de proprietate ale cetăţenilor României asupra capitalului naţional.
Articolul 1 al proiectului de LEGE prevede că: "Întregul capital deţinut de statul român şi de autorităţile publice locale în societăţile comerciale şi regiile autonome, create în baza prevederilor Legii 15/1990, aparţine cetăţenilor României".
Articolul 2 al proiectului de LEGE prevede că: "Recunoaşterea drepturilor de proprietate asupra capitalului prevăzut la articulai 1 se realizează printr-o emisiune de obligaţiuni în conformitate cu prevederile prezentei legi".
Articolele 3-21 ale proiectului de LEGE precizează modul în care va fi efectuată emisiunea de obligaţiuni prin care vor fi restabilite drepturile de proprietate asupra capitalului însuşit de statul român prin Legea 15/1990.
Astfel, conform Articolului 3 al proiectului de LEGE, "în termen de 60 de zile de la intrarea în vigoare a prezentei legi, Ministerul Finanţelor va efectua o emisiune de obligaţiuni prin care statul român se va angaja să restituie cetăţenilor României capitalul trecut în patrimoniul societăţilor comerciale şi regiilor autonome create prin aplicarea prevederilor Legii 15/1990 şi nerestituit cetăţenilor până la data intrării în rigoare a prezentei legi".
"Valoarea nominală a unei obligaţiuni este de 1.000.000 (un milion) lei" (Articolul 5), fiecare cetăţean major al României fiind "îndreptăţit să primească un număr de 60 obligaţiuni, respectiv un total de 60.000.000 lei" (Articolul 6).
Vor primi cele 60 de obligaţiuni "toţi cetăţenii României care au primit cupoane nominative de privatizare, în baza Legii 55/1995, precum şi cei care au primit carnete cu certificate de proprietate în baza Legii 58/1991 şi le-au folosit înainte de adoptarea Legii 55/1995" (Articolul 7).
De obligaţiunile emise în baza LEGII vor beneficia "şi foştii proprietari sau acţionari ai societăţilor comerciale, preluate de regimul comunist, după 6 martie 1945, numărul de obligaţiuni cuvenite foştilor proprietari sau acţionari, ca şi modul de distribuire al respectivelor obligaţiuni" urmând să fie "stabilitprintr-o lege specială" (Articolul 8).
Considerând că dreptul de proprietate reprezintă un drept fundamental al omului, aderăm la principiul restitutio in integram, dar aplicat realmente in integrum, nu numai pentru terenuri şi Case naţionalizate, nu numai pentru averea personală, ci pentru întregul capital şi întreaga avere creată de cetăţeni, pentru toţi cei deposedaţi de dreptul la proprietate, inclusiv pentru cei care au creat capitalul românesc în perioada 1945-1989, pentru cei care au primit salarii de mizerie, cea mai importantă parte a veniturilor ce li s-ar fi cuvenit fiind transformată în capital, în miile de uzine, fabrici, combinate etc. ridicate de-a lungul şi de-a latul ţării.
Calitatea de deţinător de obligaţiuni, deci de creditor al statului român, va fi atestată de un certificat de creditor "în care va fi menţionat numărul de obligaţiuni deţinut de fiecare cetăţean (60), valoarea nominală unitară (1.000.000 lei) şi totală (60.000.000 lei) a acestora, dobânda anuală (3% pe an), numărul de identificare (care poate fi codul numeric personal), precum şi condiţiile de răscumpărare a obligaţiunilor şi de plată a dobânzii" (Articolul 9).
Obligaţiunea conferă deţinătorului ei două drepturi:
1 - dreptul de a primi de la emitent corespondentul în numerar al valorii nominale înscrisă în obligaţiune, la termenul de răscumpărare, înscris, de asemenea, în obligaţiune, respectiv în certificatul de creditor;
2 - dreptul deţinătorului ca, pe întreaga perioadă scursă între data emisiunii şi data răscumpărării, să primească dobânda, de asemenea înscrisă în obligaţiune, respectiv în certificatul de creditor.
Conform Articolului 11 din LEGE, "termenul limită de răscumpărare al obligaţiunilor emise în baza prevederilor prezentei legi este de 20 de ani de la data emiterii lor", iar conform Articolului 13 din LEGE, "dobânda la obligaţiunile ce fac obiectul prezentei legi este de 3% pe an, respectiv 30.000 (treizeci de mii) lei dobândă pe an, pentru fiecare obligaţiune şi se datorează începând cu data de 1 ianuarie 1999".
Pentru a apăra de inflaţie atât preţul obligaţiunii, pe care creditorul urmează să-l primească de la stat, la termenul de răscumpărare, cât şi dobânda, LEGEA prevede, la Articolul 12 că "preţul de răscumpărare al fiecărei obligaţiuni este egal cu valoarea ei nominală, indexată cu indicele general al inflaţiei din România, între luna decembrie a anului 1997 şi antepenul-tima lună de dinaintea răscumpărării respectivei obligaţiuni", iar la Articolul 14 că ""dobânda datorată, în baza prevederilor prezentei legi, cetăţenilor deţinători de obligaţiuni, va fi indexată cu indicele general al inflaţiei din România, între luna decembrie a anului 1997 şi ante penultima lună de dinaintea plăţii dobânzii".
Aceasta înseamnă că dacă, de exemplu, în cursul anului 1998 inflaţia în România va fi de 40%, preţul cu care statul român va răscumpăra o obligaţiune în luna februarie 1999 va fi nu de 1.000.000 lei, cât este valoarea nominală, ci de 1.400.000 lei (1.000.000 X 1,4 - indicele inflaţiei). De asemenea, dobânda cuvenită pentru o obligaţiune pentru un an nu va mai fi de 30.000 lei, ci de 42.000 lei (30.000 X 1,4 - indicele inflaţiei).
De unde va procura statul român banii necesari pentru răscumpărarea obligaţiunilor şi plata dobânzilor corespunzătoare? Evident, din vânzarea şi administrarea capitalului pe care şi l-a însuşit prin Legea 15/1990, prin exproprierea cetăţenilor.
În concepţia noastră, raţiunea existenţei statului nu este aceea de a fi proprietar de capital, ci aceea de a gestiona problemele publice ale societăţii.
Statul român a făcut o eroare istorică. El şi-a însuşit capitalul naţional, care aparţine cetăţenilor României. Acum, el, statul român, are obligaţia să repare eroarea şi să restituie cetăţenilor capitalul pe care l-a însuşit în mod nelegitim şi neconstituţional. În plus, el şi-a asumat obligaţia de a administra acest capital, deci obligaţia de a păstra valoarea capitalului şi, în acelaşi timp, de a-l valorifica în aşa fel încât să obţină dividende suficient de mari, care să-i asigure nu numai acoperirea cheltuielilor de administrare, ci şi plata dobânzilor cuvenite cetăţenilor.
Statul, respectiv Guvernul României, trebuie să vândă capitalul pe care şi l-a însuşit prin Legea 15/1990, cât mai repede, dar şl cât mai scump, pentru a-şi procura banii cu care să-şi răscumpere obligaţiunile de la cetăţeni, dar, înainte de vânzare, el trebuie să-l administreze competent şi responsabil, să obţină profit, din care să-şi asigure banii cu care să-şi acopere cheltuielile de administrare şi să plătească dobânda cuvenită cetăţenilor.
Conform principiilor de mai sus, Articolul 17, alin. 1 din LEGE prevede că "răscumpărarea obligaţiunilor emise în baza prezentei legi se efectuează din încasările obţinute de Ministerul Finanţelor din vânzarea acţiunilor deţinute de statul român la societăţile comerciale, precum şi din alte surse, aprobate prin lege", iar Articolul 14 alin. 2 prevede că "dobânda pentru obligaţiunile emise în baza LEGII este plătită din dividendele încasate de Ministerul Finanţelor pentru acţiunile deţinute de statul român la' societăţile comerciale, precum şi din alte surse, aprobate prin lege".
Considerăm complet inacceptabilă, ca fiind contrară intereselor cetăţenilor şi naţiunii române, utilizarea încasărilor obţinute din vânzarea capitalului de stat pentru acoperirea cheltuielilor Fondului Proprietăţii de Stat, sau oricărei alte instituţii de acest gen, sau pentru completarea veniturilor bugetului de stat, respectiv pentru acoperirea cheltuielilor de consum ale statului.
Statul trebuie să-şi acopere cheltuielile din impozite şi taxe, nu din vânzarea capitalului naţional, care nu-i aparţine, acesta fiind proprietatea cetăţenilor, iar Fondul Proprietăţii de Stat, sau oricare altă instituţie, care îndeplineşte funcţia de administrator al capitalului de stat, adică al cetăţenilor, trebuie, ca orice administrator, să-şi acopere cheltuielile din venituri - dividende, dobânzi, câştiguri de capital etc, NU DIN VÂNZAREA CAPITALULUI.
Last edited by Sitting Bull; 23-05-10 at 09:05 AM.
13-05-10, 09:18 AM #2
Re : Restabilirea drepturilor de proprietate ale cetăţenilor asupra capitalului naţio
"Consumarea" capitalului, utilizarea sumelor obţinute din vânzarea capitalului naţional pentru acoperirea cheltuielilor de consum ale FPS şi ale Guvernului României, reprezintă o crimă odioasă împotriva poporului român, un act de înaltă trădare naţională.
Ne exprimăm speranţa că cetăţenii României vor înţelege cât mai curând gravitatea acestei acţiuni criminale şi-şi vor uni eforturile pentru stoparea efectelor ei dezastruoase. In caz contrar, vom asista la nimicirea României şi înrobirea completă şi definitivă a naţiunii române.
Proiectul Legii Proprietăţii şi Prosperităţii Românilor prevede, la Articolul 25 că:
"La data intrării în vigoare a prezentei legi, Fondul Proprietăţii de Stat îşi încetează activitatea şi se reorganizează ca Departament al Capitalului de Stat, subordonat Ministerului Finanţelor".
"Activitatea Departamentului Capitalului de Stat este supusă controlului Curţii de Conturi a României, ca şi celelalte instituţii ale statului".
Departamentul Capitalului de Stat trebuie să-şi îndeplinească atribuţiile de administrator al capitalului care îi este încredinţat, până în momentul când va fi răscumpărată ultima obligaţiune emisă în baza LEGII. El trebuie să funcţioneze pe baza unui buget propriu, separat de bugetul de stat, să-şi acopere cheltuielile exclusiv din venituri - dividende, dobânzi, câştiguri de capital etc, nu din încasările obţinute din vânzarea capitalului.
Dimpotrivă, veniturile sale trebuie, în mod normal, având în vedere dimensiunea uriaşă a capitalului pe care-l administrează, să depăşească cu mult cheltuielile sale de funcţionare şi să obţină profituri, care să fie utilizate pentru răscumpărarea obligaţiunilor emise în baza LEGII.
Nici un leu încasat din vânzarea capitalului de stat nu poate avea altă destinaţie decât aceea a răscumpărării obligaţiunilor emise în baza LEGII. Conform Articolului 17 alin. 2 din LEGE, "sumele încasate de Ministerul Finanţelor din vânzarea acţiunilor deţinute de statul român la societăţile comerciale vor fi utilizate, temporar, pentru recapitalizarea societăţilor comerciale la care statul român este acţionar şi pentru constituirea de depozite bancare purtătoare de dobânzi, până la utilizarea lor pentru răscumpărarea obligaţiunilor".
Datorită faptului că, în cele mai multe cazuri, vor exista decalaje între momentul încasării sumelor obţinute din vânzarea acţiunilor şi momentul răscumpărării obligaţiunilor, Departamentul Capitalului de Stat va dispune de importante sume de bani pe care le va putea utiliza pentru recapitalizarea, restructurarea şi rentabilizarea agenţilor economici la care este acţionar, în aşa fel încât să-i aducă pe aceştia în situaţia ca acţiunile deţinute de stat să poată fi vândute cel puţin la valoarea lor nominală, actualizată la momentul vânzării, adică să păstreze valoarea capitalului pe care-l are în administrare şi pe care trebuie să-l restituie cetăţenilor, prin răscumpărarea obligaţiunilor.
Pentru realizarea acestui obiectiv, Articolul 28 al LEGII prevede că: "Acţiunile deţinute de statul român la societăţile comerciale se
tranzacţionează pe piaţa secundară a valorilor mobiliare din România, la preţurile practicate pe această piaţă.
Preţul la care pot fi oferite spre vânzare acţiunile prevăzute la alineatul precedent nu poate fi mai mic decât valoarea nominală a acţiunilor respective, actualizată la data vânzării".
Respingem în mod categoric practicile "reformiştilor" de vânzare a capitalului de stat prin "negociere", cu investitori mai mult sau mai puţin "strategici", prin "intermediari", prin "licitaţii" mai mult sau mai puţin "aranjate". Toate acţiunile deţinute de statul român, în numele cetăţenilor săi, se vând pe pieţele secundare de valori mobiliare, pieţe organizate şi supravegheate de, CNVM, respectiv la BURSĂ şi la RASDAQ, la preţurile practicate pe aceste pieţe.
Cine vrea să cumpere acţiuni ale statului român poate să le cumpere pe aceste pieţe, fără nici o restricţie, la preţurile practicate pe aceste pieţe, fără şmecheria "promisiunilor" de investiţii viitoare şi de îndoielnica păstrare a locurilor de muncă etc.
Cumpărătorii serioşi ştiu şi cât mai trebuie să investească după ce au cumpărat acţiunile de la statul român şi câte locuri de muncă să păstreze pentru a desfăşura o activitate rentabilă.
Acţiunile deţinute de Statul Român la societăţile comerciale nu sunt nici a!e domnului preşedinte al FPS, nici ale Ministrului Finanţelor, nici ale Primului Ministru. Aceste acţiuni simţ ale cetăţenilor României. Ele nu pot fi vândute la orice preţ, ci numai la un preţ care să păstreze, dacă nu să şi sporească, valoarea capitalului de stat, averea cetăţenilor. Acest preţ nu poate fi mai mic decât valoarea nominală a acţiunilor, actualizate la data vânzării, în funcţie de inflaţie.
Aşa cum am arătat, acest obiectiv poate fi realizat cu sumele mari de bani de care dispun administratorii capitalului de stat, cu care pot recapitaliza, restructura şi rentabiliza agenţii economici, în aşa fel încât să nu se vândă în pierdere capitalul cetăţenilor.
Cine vrea să fie Prim Ministru, sau Ministrul Finanţelor, trebuie să-şi asume această responsabilitate.
În acest sens, Articolul 27 din LEGE prevedecă:" Guvernul României este responsabil pentru administrarea eficientă a capitalului de stat.
În cazul în care capitalul administrat prin Departamentul Capitalului de Stat nu înregistrează un proft net (dividende) anual de cel puţin 5%, Primul Ministru şi Ministrul Finanţelor îşi vor prezenta demisia şi vor fi înlocuiţi, cu respectarea prevederilor Constituţiei.
Pierderile de capital înregistrate de Departamentul Capitalului de Stat se acoperă de la bugetul de stat, cu aprobarea Parlamentului României".
Deci, conform ultimului alineat din Articolul 27 al LEGII, în cazul în care la sfârşitul unui an calendaristic (financiar), Departamentul Capitalului de Stat va prezenta un bilanţ contabil cu pierdere, în loc de profit, vor fi sancţionaţi nu numai Primul Ministru şi Ministrul Finanţelor, cu demisia imediată, ci şi cetăţenii ţării care vor fi obligaţi să acopere pierderea de capital din propriul buzunar, respectiv din impozite şi taxe asupra salariilor, sau asupra consumului.
Ei trebuie să plătească pentru greşeala de a fi ales guvernanţi incompetenţi, sau iresponsabili. Capitalul naţional trebuie să devină una din valorile supreme ale naţiunii române. El trebuie apărat şi păstrat, cu orice preţ, de toţi membrii naţiunii. Orice leu pierdut din capitalul naţional înseamnă un pas spre sărăcie, un pas spre distrugerea ţării, spre înrobirea naţiei şi a membrilor ei.
Cetăţenii României cunosc, în baza informaţiilor publicate în presă privitoare la rezultatele controalelor efectuate de Curtea de Conturi a României, ca şi alte investigaţii, că o importantă parte a capitalului de stat a fost trecută în proprietatea persoanelor fizice şi juridice private, fără compensaţia corespunzătoare, de multe ori prin încălcarea prevederilor legale în vigoare.
Declarându-ne apărători fermi ai legii, ca şi ai dreptului de proprietate, considerăm că este de datoria Guvernului României să recupereze întregul capital pe care FPS l-a transferat în proprietatea peroanelor fizice şi juridice private, fără a primi în schimb echivalentul valoric al acestui capital.
O primă modalitate de recuperare a acestui capital o reprezintă reanalizarea tranzacţiilor prin care FPS-ul a transferat capitalul în proprietatea persoanelor fizice şi juridice private şi formularea de acţiuni în justiţie pentru recuperarea capitalului transferat fără respectarea prevederilor legale în vigoare.
În acest sens Articolul 34 din LEGE prevede că: "în termen de un an de la data intrării în vigoare a prezentei legi, Guvernul României va reanalize toate tranzacţiile prin care Fondul Poprietăţii de Stat a transferat capitalul de stat către persoane fizice şi private, el având obligaţia de a recupera, prin acţiuni injustiţie, întregul capital de stat înstrăinat, fără echivalent, prin încălcarea prevederilor legale în vigoare".
Pentru restabilirea şi refacerea drepturilor de proprietate ale cetăţenilor României, vor fi aplicate principiile, practicile şi uzanţele de contabilitate, inclusiv, de actualizare a valorii capitalurilor în situaţii de inflaţie, principii, practici şi uzanţe recunoscute, aprobate şi aplicate de organismele profesionale şi guvernamentale din SUA şi din alte state civilizate.
Cetăţenii României, prin statul lor naţional, nu doresc să-şi însuşească şi nu-şi vor însuşi nici un leu din averea vreunei persoane fizice, sau juridice, fie ea autohtonă, sau străină, dar îşi vor exercita dreptul suveran de a-şi recupera averea de care au fost deposedaţi, în toate cazurile în care deposedarea poate fi dovedită.
Dacă, de exemplu, un hotel a fost vândut de către FPS unei persoane juridice private cu un milion de dolari SUA (deci, o monedă stabilă) şi, conform principiilor ştiinţei şi practicii financiar-contabile, recunoscute şi aplicate pe plan internaţional, acel hotel avea o valoare de o sută de milioane de dolari SUA, iar după o scurtă perioadă de timp, acelaşi hotel este revândut cu o sută de milioane de dolari SUA, este evident că statul român a fost deposedat, prejudiciat.
Si din motivele de mai sus, dar şi pentru a descuraja complet şi definitiv tranzacţiile speculative cu capitaluri în România, Articolul 31 din LEGE prevede că:
"Pentru profiturile realizate în România din tranzacţiile cu terenuri şi active imobiliare care au făcut parte din patrimoniul societăţilor comerciale şi regiilor autonome create în baza Legii 15/1990, persoanele fizice şi juridice plătesc statului român un impozit de 80%."
Conform Articolului 32 al LEGII, acelaşi impozit, de 80%, urmează a fi plătit şi pentru profitul realizat din "activităţile de jocuri de noroc, de intermedieri şi tranzacţii valutare şi cu valori mobiliare".
În concepţia noastră, pieţele de capital, tranzacţiile cu capitaluri sunt instrumente utile pentru funcţionarea eficientă a unei economii capitaliste democratice şi concurenţiale, însă ele nu trebuie transformate în instrumente de îmbogăţire necuvenită, prin "ţepuirea" statului şi a cetăţenilor! Cei care investesc capitaluri în astfel de activităţi trebuie să se mulţumească cu un profit rezonabil, de 20%.
« Edificarea în România a unui capitalism naţional-democratic | Valorificarea drepturilor de proprietate »
Last Post: 21-10-13, 08:42 PM
Constituţia cetăţenilor - MCC-2013, TITLUL -IV- Bugetul public naţional, art. 138-141/p-14
Last Post: 15-06-13, 11:11 AM
Program masiv de investiţii pentru reînnoirea şi sporirea capitalului naţional
By Freelancer_71 in forum Crima numită privatizare. Cele două Românii-Ieşirea din prăpastie
Last Post: 13-05-10, 10:05 AM
Valorificarea drepturilor de proprietate
Last Post: 13-05-10, 10:01 AM